Վարշավայի ապստամբության թանգարան

Վարշավայի ապստամբության թանգարանը (լեհ.՝ Muzeum Powstania Warszawskiego) գտնվում է Լեհաստանի մայրաքաղաք Վարշավայի Վոլա թաղամասում։ Այն նվիրվել է 1944 թվականի Վարշավայի ապստամբությանը։ Հաստատությունը հիմնադրվել է 1983 թվականին, սակայն երկար տարիներ շինարարական աշխատանքներ չեն կատարվել։ Թանգարանը բացվել է 2004 թվականի հուլիսի 31-ին, ապստամբության 60 ամյակին։ Թանգարանում պահպանվում և ցուցադրվում են հարյուրավոր իրեր օգտագործված ապստամբների կողմից, զենք-զինամթերքից մինչև սիրային նամակներ՝ պատերազմական իրավիճակների մասին ամբողջական պատկերացում կազմելու համար։ Թանգարանի նպատակն է ստեղծել պատմական տեղեկատվությունների արխիվ՝ ներառելով ապստամբության մասին կարևոր փաստեր, ապստամբների հուշեր, ապստամբությունից կենդանի մնացած մարդկանց պատմություններ և ձայնագրություններ։ Թանգարանի տնօրենն է Յան Օլդակովսկին, իսկ նրա տեղակալը՝ Լեհաստանի Գիտությունների ակադեմիայի պատմաբան Դարիուս Գավինն է։ Ցուցահանդեսներ Թանգարանում պատկերված է Վարշավայի ապստամբության ամբողջ տեսքը։ Որոշ հարկերում ցուցադրություններ կան, որտեղ ցուցադրվում են լուսանկարներ, աուդիո և վիդեո, ինտերակտիվ ցուցադրություններ, ձեռքի աշխատանքներ, գրավոր հաշվետվություններ և այլ վկայություններ, թե ինչպիսին է եղել Վարշավայի կյանքը գերմանական օկուպացիայի ժամանակ, ապստամբության և դրա հետևանքների մասին։ Վարշավայի յուրաքանչյուր թաղամասին նվիրված ցուցադրություններ կան։ Կան բազմաթիվ տեղեկատվական թերթիկներ և թռուցիկներ (լեհերեն և անգլերեն լեզուներով), ներառյալ 63 օրացույցային թերթեր՝ 1944 թվականի օգոստոսի 1-ից մինչև 1944 թվականի հոկտեմբերի 2-ը, ներառելով կարևոր իրադարձություններ և դեպքեր. որոնք տեղի են ունեցել ապստամբության այդ ժամանակահատվածում։ Որոշ բաժինների ցուցադրություններ ներառում են. Փոքրիկ ապստամբի սենյակ ` նվիրված ամենաերիտասարդ ապստամբներին։ Սենյակում է գտնվում Փոքրիկ ապստամբի հուշարձանը և Ռոզա Մարիա Գոժիևսկայի գունավոր լուսանկարը, ով հայտնի էր, որպես «փոքրիկ բուժքույր»։ Կինոսրահ. փոքրիկ սրահ, որտեղ ցուցադրվում է ապստամբության ժամանակ ցուցադրված տեսանյութեր Ապստամբների հոսպիտալ. ապստամբության ժամանակ վիրավորներին բուժօգնություն ցույց տալու համար Մեծ սրահ / օդանավարան, ազատարար B-24 օդանավը տեղավորելու համար Մեծ կինոթատրոն Դիտարկման աշտարակ Տպագրական խանութ ` գերմանական օկուպացիայի ընթացքում ստորգետնյա թերթերի արտադրության համար օգտագործվող բնօրինակ գրամեքենաներ և տպագրական սարքավորումներ պարունակող սենյակ Քաղաքի ավերակներ. 1945 թվականին օդից վերցված Վարշավայի ավերակների կարճ 3D ֆիլմը Նացիստական շրջան, որտեղ ցուցադրվում է գերմանացիների օկուպացիայի սարսափները, նրանց համագործակիցների կողմից ապստամբության ժամանակ կատարված վայրագությունների մասին Կոմունիստների շրջան, որտեղ ցուցադրվում է Լեհաստանի խորհրդային իշխանությունը, Ստալինյան կառավարությունը, ապստամբության օգնության պակասը և հետխորհրդային լեհ կոմունիստական կուսակցության ճակատագիրը։ Այլ կարևոր իրադարձություններ Կառուցվել և ստեղծվել են մի շարք կարևոր շինություններ և կռույցներ. 1940-ականների ոճի սրճարան Ազատության այգի ՝ շուրջ 30 պոստերներով, գունավոր լուսանկարներով, որոնք արվել են ապստամբության ժամանակ Ազատության այգի ՝ Կուբուս զրահապատ մեքենայի կրկնօրինակով, որն արտադրվել է Վարշավայի Պաուշլի շրջանի ապստամբների կողմից,ապստամբության ժամանակ Ազատության այգի ՝ Յոզեֆ Պանիատովսկու արձանի մնացորդներով, որն ապստամբության ժամանակ պայթեցրել են գերմանցիները Ազատության այգի ՝ Փողոցային արվեստի նմուշներով Հուշահամալիր - հուշատախտախտակ՝ հազարավոր անուններով, ովքեր զոհվել են ապստամբության ժամանակ, «Մոնթերի զանգը» Հուշանվերներ խանութ Պատկերասրահ Ծանոթագրություններ Արտաքին հղումներ Warsaw Rising Museum (official website) Warsaw Rising Museum at Google Cultural Institute